kardosdrur/scandi-wiki huggingface dataset:
Skelagerkollegiet

Skelagerkollegiet ligger i Risskov ved Aarhus.

Kollegiet kendes bl.a. for omfattende stormskader; senest rev en storm i weekenden 1.-2. marts 2008 kollegiets 300 kvadratmeter store tag af.

Eksterne henvisninger 

 Kollegiets hjemmeside 

Kollegier i Aarhus
Klassekampen

Klassekampen er en norsk venstreorienteret avis, som blev grundlagt i februar 1969. Den udkom oprindeligt kun en gang om måneden, men udkommer i dag alle dage bortset fra søndag. Oprindelig blev Klassekampen udgivet af "en gruppe marxist-leninister". Fra 1972 var avisen organ for Marxist-Leninistiske Grupper, MLG, som var forløberen til AKP(m-l).

Avisen er i dag en avis for den norske venstrefløj, med følgende formålsparagraf: "Avisen Klassekampen skal køre en seriøs, kritisk journalistik, med alsidige politiske og økonomiske afsløringer af udbytning, undertrykkelse og miljøødelæggelser – samt inspirere og bidrage til ideologisk kritik, organisering og politisk kamp mod sådanne forhold, ud fra et revolutionært, socialistisk grundsyn." Ansvarlig redaktør er Bjørgulv Braanen og daglig leder er Marga van der Wal.

Historie 
I januar 1973 blev avisen ugeavis, og kort efter blev den det formelle partiorgan for det nystiftede AKP(m-l), et parti som var vokset ud af SUF(m-l). Fra januar 1976 udkom Klassekampen to gange i ugen, og 1. april 1977 gik den over til daglige udgivelser.

I løbet af 1990'erne udviklede avisen sig i en mere uafhængig og professionel retning, hvilket som faldt i dårlig jord hos hovedejeren AKP. I 1997 blev avisens redaktør Paul Bjerke fyret. Dette førte til at mange journalister og læsere vendte Klassekampen ryggen. AKP indsatte i stedet Jon Michelet som redaktør.

Da AKP blev nedlagt i marts 2007, blev AKP's daværende ejerandel på 20 procent overført til det nye parti Rødt. Omtrent samtidig kom Fagforbundet ind som ejer med 13 procent af aktierne, og forlagene Oktober og Pax købte sig ind med en ejerandel på 10 procent. Stiftelsen Klassekampens Venner har 15 procent, mens resten er fordelt på en række mindre aktionærer.

Chefredaktører 

 Anders M. Andersen 1969
 Anders M. Andersen og Finn Aasheim 1969
 Finn Aasheim 1969
 Sigurd Allern og Finn Aasheim 1969–1970
 Sigurd Allern 1970–1972
 Finn Sjue 1973–1977
 Egil Fossum 1977–1978
 Egil Fossum og Sigurd Allern 1978–1979
 Sigurd Allern 1979–1995
 Paul Bjerke 1995–1997
 Jon Michelet 1997–2002
 Bjørgulv Braanen 2002–2018
 Mari Skurdal (2018-)

Oplag 
Netto oplag (Mediebedriftenes Landsforening):

Kilder 
 Det norske Nationalbibliotek
 Klassekampen.no om Klassekampens historie

Ekstern Henvisninger 
 Klassekampens hjemmeside

Referencer 

Aviser fra Norge
Etableret i 1969
Nymfomani

Nymfomani (også kaldet østromani) er en sjælden psykisk lidelse, der findes blandt kvinder med højere seksuelt behov end den gennemsnitlige kvinde. Lidelsen går under navnet satyromani blandt mænd. Den almindelige definition på begrebet nymfomani er: «sygelig øget kønsdrift hos kvinder».

I sjældne tilfælde udvikler lidelsen sig til skizofreni.

Psykiske sygdomme
Paradisbakkerne

Paradisbakkerne er et privatejet skov- og naturområde på Bornholm. Det udgør den østlige ende af det samlede skovområde (i alt ca. 6.200 ha), der dækker det meste af det centrale Bornholm. Hele området var tidligere højlyng, men er siden begyndelsen af 1800-tallet løbende blevet tilplantet med skov. I dag findes kun mindre arealer tilbage som højlyng, fx Årsdale Ret, der ligger midt i Paradisbakkerne. 

Paradisbakkerne indeholder et vidt forgrenet net af vandrestier (kun farbare til fods). Skoven er generelt meget varieret, og indeholder en rig flora og fauna, herunder en række sjældne padder og krybdyr. Navnet Paradisbakkerne er en afsmitning af Helvedesbakkerne (falsk etymologi for Helletsbakkerne). De mange sprækkedale i retningen nord-syd er med til at give hele området en bakket karakter. Sprækkedalene er ikke alene om at gøre området geologisk spændende, der findes også en lang række vidnesbyrd om den sidste istid (vandreblokke, skurestriber mv).

Paradisbakkerne har også en lang kulturhistorie, hvilket de talrige særegne stednavne med tilhørende sagn og historier vidner om (fx Slingestenen, Linkisten, Ligstenen, Dybedal, Ravnedal, Majdal, Gamle dam, m.m.fl.). Mange af historierne stammer fra dengang området var højlyng og primært blev brugt til græsning og lyngslåning. Der findes bla flere pilte (stenbunker), der tidligere fungerede som vejvisere, og som var synlige på lang afstand. De fleste af dem er i dag omgivet af skov.

Det er tilladt at færdes til fods på veje og stier fra solopgang til solnedgang jfr. Naturbeskyttelsesloven. Desuden gennemskæres Paradisbakkerne (i øst-vest gående retning) af Lindsvej, der er en del af det net af cykelveje, der dækker hele Bornholm. Der findes også en velafmærket ridesti der slynger sig hele vejen rundt langs yderkanten af Paradisbakkerne.

Paradisbakkerne er en del af Natura 2000-område 186 Almindingen, Ølene og Paradisbakkerne.

Kilder og henvisninger 

Om Paradisbakkerne på bornholm.info
 

Privatskove i Danmark
Skove i Bornholms Regionskommune
Superchrist

"Superchrist" er en sang skrevet af Billy Corgan og indspillet af Smashing Pumpkins i januar 2008. 

Billy Corgan og Jimmy Chamberlin indspillede "Superchrist" i januar 2008, mens bandet holdt pause fra deres verdensturné til fordel for albummet Zeitgeist. I februar 2008 blev musikvideoen til sangen offentliggjort på bandets MySpace-website, og sangen blev udgivet på kompilationsalbummet Fresh Cuts Vol. 2 af Guitar Center i marts 2008. "Superchrist" blev udgivet til et langt bredere publikum d. 4. november 2008, da sangen var med som en slags b-side på den "digital 45", som Smashing Pumpkins-singlen "G.L.O.W." blev udgivet på. En liveversion optaget i sommeren 2007 blev ligeledes udgivet d. 11. november 2008 på live-dvd'en If All Goes Wrong.

Musikvideo 

Musikvideoen er instrueret af Justin Coloma og blev vist første gang d. 27. februar 2008 på bandets MySpace-website. I videoen optræder Billy Corgan og Jimmy Chamberlin, men også Gary og Sky Saxon fra bandet The Seeds på henholdsvis tamburin og bas. Derudover er der også glimt af Linda Strawberry, Kristin Burns, Hanna Beth, Audrey Kitching og Sasha Grey. Det er bandets tredje musikvideo siden gendannelsen, men den første uden Jeff Schroeder, Ginger Reyes og Lisa Harriton, der ellers fortsatte med at turnére med Smashing Pumpkins indtil november 2008.

Live 

"Superchrist" blev skrevet af Billy Corgan i 2007, og nummerets riff eksisterer tilbage til indspilningerne til comebackalbummet Zeitgeist. Sangen blev dog først skrevet færdig efter udgivelsen af Zeitgeist, men blev spillet live første gang i sommeren 2007. Siden er nummeret blevet spillet ofte, heriblandt ved de seneste to koncerter på dansk jord – i Store Vega i august 2007 og Valby-Hallen i februar 2008. Én af de tidligste liveversioner af "Superchrist" blev udgivet på bandets live-dvd If All Goes Wrong i november 2008.

Smashing Pumpkins-sange
Sange fra 2008
STS-113

STS-113 (Space Transportation System-113) var rumfærgen Endeavour's 19. rumfærge-mission, opsendt d. 24. november 2002 og vendte tilbage d. 7. december 2002.

Rumfærgen lagde til ved Den Internationale Rumstation og bragte de faste besætninger ISS Ekspedition 6 til rumstationen og ISS Ekspedition 5 retur til Jorden.

Missionen medbragte desuden P1 Truss segmentet og satte to satellitter i kredsløb med Micro-Electromechanical System (MEMS).

Astronauterne John Herrington og Michael Lopez-Alegria udførte tre rumvandringer i løbet af de 13 dage missionen varede.

Det var den sidste rumfærge-mission før rumfærgen Columbia's forlis i 2003, der betød en længere pause i rumfærge-programmet .

Besætning 
   James Wetherbee (Kaptajn)
   Paul Lockhart (Pilot)
   Michael Lopez-Alegria (Missionsspecialist)
   John Herrington (Flymaskinist)

Opsendt:
   Kenneth Bowersox (ISS Kaptajn)
   Nikolai Budarin (Flymaskinist) (RKA)
   Donald Pettit (Flymaskinist)

Retur til Jorden:
   Valery Korzun (ISS Kaptajn) (RKA)
   Peggy Whitson (Flymaskinist)
   Sergei Treshchev (Flymaskinist) (RKA)

Mission 

Hovedartikler:

Eksterne henvisninger 

 STS-113  NASA 
 STS-113 Delivers New Crew, Truss Segment to Station  NASA 
 ISS Assembly Mission 11A NASA 

Rumfærgeprogrammet
Den Internationale Rumstation
Omloop Het Nieuwsblad

Omloop Het Nieuwsblad (tidligere Omloop Het Volk) er et endagsløb i cykling i Østflandern i Belgien. Løbet er en semiklassiker som indleder "brostenssæsonen", og arrangeres normalt sidste lørdag i februar eller første lørdag i marts (dagen før Kuurne-Bruxelles-Kuurne). Koldt vejr (af og til sne) og korte brostensstigninger kendetegner løbet, i komplet kontrast til forårsæsonens træningslejre på den italienske riviera eller i Sydfrankrig.

Første gang løbet blev arrangeret var i 1945, arrangeret af avisen Het Volk som svar på konkurrenten Het Nieuwsblads mere kendte Monument Flandern Rundt. Begge løb bruger mange af de samme stigninger. Løbet har også været kendt som Gent-Gent, fordi andre aviser ikke ville give deres konkurrent publicitet. 

Mellem 1945 og 1995 startede og endte Het Volk i Gent. Fra 1996 til 2007 endte løbet i Lokeren, mens Gent fra 2008 igen er målby.

Fra 2017 indgår det i UCI World Tour-kalenderen.

Vindere

Se også
Omloop Het Nieuwsblad for kvinder

Referencer

Eksterne henvisninger 

 Omloop Het Nieuwsblads officielle hjemmeside   

 
Etableret i 1945
Jonathan Vaughters

Jonathan Vaughters (født 10. juni 1973 i Denver) er en tidligere amerikansk professionel cykelrytter og nuværende sportsdirektør på .

Hans første professionelle hold i Europa var det spanske hold Santa Clara. Derefter gik han over til Comptel, og senere til US Postal Service Pro Cycling Team hvor han hjalp Lance Armstrong med at vinde sin første Tour de France i 1999. Så flyttede han til Frankrig og Crédit Agricole.

Vaughters var en bjergrytter. Han vandt etapen op til Mont Ventoux i Dauphiné Libéré i 1999 og 2000, og havde rekorden for den hurtigste stigning til den blev slået af Iban Mayo i 2004.

Til trods for hans klatreegenskaber var han uheldig i Tour de France og fuldførte aldrig. Han blev skadet i et styrt i 2000 og måtte give sig på grund af et bistik i 2001.

Han stoppede selv med at cykle i 2002, og driver nu Slipstream Sports og .

Sejre 
  Amerikansk mester i enkeltstart (1997)
 3. plads sammenlagt, Tour Méditerranéen (2000)
 5. etape (holdtidskørsel) i Tour de France (2001)
 To etapesejre Dauphiné Libéré (1999, 2000)

Eksterne henvisninger 

Mandlige cykelryttere fra USA
Pritzwalk

Pritzwalk er en by i den tyske delstat Brandenburg, og den største by i Landkreis Prignitz. Den ligger 20 km vest for Wittstock, og 33 km nordøst for Wittenberge. Byen ligger ved floden Dömnitz, der er en biflod til Stepenitz.
Sofaproblemet

Sofaproblemet er et uløst matematisk problem, der blev formuleret af den østrigsk-canadiske matematiker Leo Moser i 1966. Problemet er en todimensionel idealisering af det virkelige problem med at flytte møbler, idet der søges efter arealet A af den største stive, sammenhængende todimensionelle geometriske figur, som kan bevæge sig gennem et L-formet område i planen (en "korridor med et hjørne") med bredde lig 1. Det derved beskrevne areal A kaldes sofakonstanten.

Eftersom en halvcirkelskive med radius 1 kan passere gennem hjørnet, kan man nemt opstille en nedre grænse for sofakonstanten:

John Hammersley udledte i 1968 en væsentligt højere nedre grænse:

Udledningen var baseret på en telefonrørslignende figur bestående af to kvarte cirkelskiver på hver side af et rektangel med sidelængderne 1 og , hvorfra en halvcirkelskive med radius  er blevet fjernet.

J.L. Gerver fandt en kompliceret sofa, hvis kant er opbygget af 18 cirkelbuer, der yderligere øger den nedre grænse for sofakonstanten til cirka 2,219531669. Dette tal opnåede han ved hjælp af numerisk integration. Endvidere gav han meget overbevisende argumenter (næsten et fuldstændigt bevis) for, at denne sofa rent faktisk er optimal. Den eksakte værdi af sofakonstanten udgør stadig et uløst problem inden for matematikken.

Aalborg Universitet bruger sofaproblemet som et pilotprojekt, hvori førsteårsstuderende i matematik og datalogi skal søge at afdække problemstillingen gennem gruppearbejde.

Kilder

Eksterne henvisninger 
 Artikel om sofaproblemet og det næsten tilsvarende kanalproblem  
 Specialerapport om brugen af blandt andet sofaproblemet i matematikundervisning: Indeholder en letforståelig redegørelse samt en skitse af Gervers sofa, se s. 52-60. 

Geometri
Uløste problemer indenfor matematik
Jeff Healey

Norman Jeffrey Healey (25. marts 1966 – 2. marts 2008) var en canadisk blues-rock-guitarist.

Jeff Healey mistede begge øjne på grund af kræft da han var et år gammel. Han begyndte at spille guitar da han var tre år gammel. Da han var 17, dannede han bandet Blues Direction, som to år senere blev Jeff Healey Band, sammen med Joe Rockman og Tom Stephen. De fik kontrakt med pladeselskabet Arista Records, og i 1988 udgav de See The Light, som blandt andet inkluderede hitsinglen Angel Eyes. Blandt andre hits er How Long Can a Man Be Strong og en coverversion af The Beatles' While My Guitar Gently Weeps.

Healey var også en god trompetist. 

Healey samlede LP-plader og 78-plader. Hans samling af 78 plader var på flere end 30.000. Han var fra tid til anden vært på radioprogrammer i Toronto, Canada, hvor han boede.

I mange år optrådte Jeff Healey i sin klub, Healey's, på Bathurst Street i Toronto. Her blev der spillet rock om torsdagen og jazz om lørdagen. Klubben flyttede til større lokaler på Blue Jays Way og blev herefter kaldt Jeff Healeys Roadhouse. 

Igennem årene turnerede og optrådte Jeff Healey med mange kendte kunstnere, som for eksempel Stevie Ray Vaughan, BB King, ZZ Top, Steve Lukather, Ian Gillan og Eric Clapton.

Jeff Healey døde af kræft i Toronto den 2. marts 2008.

Spillestil 

Han udviklede sin egen specielle spillestil på guitar allerede fra begynelsen: I stedet for at holde den med strengene lodret spillede han med guitaren liggende på skødet og hånden placeret ovenpå strengene i stedet for bag guitarhalsen, som det normalt gøres. Dette gav ham fordele som øgede vibrato og spændvidde på fingrene, og han kunne derfor tage akkorder og løb som ville være vanskelige eller umulige med almindelig spillestil.

Diskografi 

 1988 See the Light
 1990 Hell to Pay
 1992 Feel This
 1995 Cover to Cover 
 1998 Very Best Of
 1999 Master Hits Remastered
 2000 Get Me Some
 2002 Among Friends
 2004 Adventures in Jazzland
 2006 It's Tight Like That
 2008 Mess Of Blues

Eksterne links 
 Rockband 
 JazzBand 

Sangere fra Canada
Guitarister fra Canada
Sangskrivere fra Canada
Personer døde af kræft
Stepenitz (Brandenburg)

Stepenitz er en 84 kilometer lang biflod til Elben i Landkreis Ostprignitz-Ruppin og Landkreis Prignitz i den tyske delstat Brandenburg.  

Stepenitz regnes for en af de reneste floder i Tyskland. 
De største bifloder til Stepenitz, hvis afvandingsområde er på 1.293 km², er Dömnitz, Schlatbach og Jeetzbach. 
Floddalen blev i 2004  udpeget til Naturschutzgebiet Stepenitz.

Stepenitz har sit udspring i det nordlige Brandenburg i Landkreis Ostprignitz-Ruppin omkring 5 kilometer sydøst for Meyenburg.  Kun få kilometer derfra har floderne Elde og Dosse deres udspring. Elde løber mod nordøst til Müritz og Dosse mod sydøst til Havel; Stepenitz løber hovedsageligt mod sydvest.

Bifloder 
Fra kilden og ned:

Byer langs floden 
 Meyenburg
 Stepenitz
 Putlitz
 Wolfshagen
 Perleberg
 Wittenberge

Floder i Brandenburg
Ahd 54

Ahd 54 (Generation '54) er et mindre politisk parti i Algeriet. Det er ledet af menneskerettighedsaktivisten Ali Fawzi Rebaine, der påstås at have oprettet den første menneskerettigheds organisation i Algeriet. Partiet fik 2 pladser i parlamentet ved parlamentsvalget i 2007.

Politiske partier i Algeriet
Angolansk Demokratisk Forum

Angolansk Demokratisk Forum (Fórum Democrático Angolano)(FDA) var et politisk parti i Angola. Partiet blev dannet af UNITA afvigere i Canada. FDA's formand var Jorge Rebelo Pinto Chikito. Partiet blev opstillet sammen med TRD, som på det tidspunkt ikke var et formel parti. 

FDA deltog i parlamentsvalget i 1992. Partiet fik 12.038 (0,3%) stemmer, og fik 1 plads i parlamentet. 

Demokratisk Forum
Harlekinblomst

Harlekinblomst er en farverig løgplante med stjernefarvet blomst på lange irislignende stilke.

 Sparaxis bulbifera
 Sparaxis grandiflora
 Sparaxis tricolor
 Sparaxis variegata
 Sparaxis villosa
 Sparaxis maculosa 
 Sparaxis roxburghii 
 Sparaxis elegans 
 Sparaxis metelerkampiae 
 Sparaxis parviflora

Der hersker uenighed om, hvorvidt løgene kan overvintre i jorden; sikkert er det dog, at de ikke må stå for vådt, da de ellers rådner.

Planteslægter
Iris-familien
Charles Graner

Charles A. Graner (født 10 november 1968 i Pittsburgh) er en amerikansk krigsforbryder.

Han var en af hovedmændene bag torturen af irakiske krigsfanger i Abu Ghraib-fængslet, hvilket blev afsløret i 2004 da en række fotografier som viste mishandling, tortur og nedværdigelse af fanger, blev offentliggjort.

Den 14. januar 2005 blev Graner idømt ti års fængsel, og en hjemsendelse i vanære.

Graner blev løsladt fra fængslet den 6. august 2011

Kilder 

Krigsforbrydere
Personer fra USA
Meyenburg

Meyenburg er en by i Landkreis Prignitz i den tyske delstat Brandenburg, og administrationsby i Amt Meyenburg. Floden Stepenitz har sit udspring omkring 5 kilometer sydøst for Meyenburg.

Bydele 
 Bergsoll,
 Buddenhagen,
 Griffenhagen,
 Penzlin,
 Penzlin-Süd,
 Schabernack
 Schmolde.

Eksterne henvisninger 

 Modemuseum
Vedersø

Vedersø er en lille landsby i Vestjylland, beliggende i Vedersø Sogn tæt ved Vesterhavet og Vedersø Klit. Landsbyen ligger i Ringkøbing-Skjern Kommune og hører til Region Midtjylland.

Vedersø er først og fremmest kendt som hjemsted for digterpræsten Kaj Munk, der levede og virkede som præst i sognet de sidste 20 år af sit liv (1924-44). 

I landsbyen findes desuden Vedersø Idrætsefterskole, stiftet i 1992, og den tilknyttede internationale skole, The International.

Se også 

Vedersø Sogn
Vedersø Kirke
Vedersø Klit

Eksterne henvisninger
Stadil-Vedersø portal 
Vedersø Idrætsefterskoles hjemmeside
The Internationals hjemmeside
Ringkøbing-Skjern Kommunes hjemmeside

Lokaliteter i Ringkøbing-Skjern Kommune
Hammer Kirke

Hammer Kirke har flere betydninger:

 Hammer Kirke (Aalborg Kommune) – en kirke i Aalborg Kommune.
 Hammer Kirke (Hedensted Kommune) – en kirke i Hedensted Kommune.
 Hammer Kirke (Næstved Kommune) – en kirke i Næstved Kommune.
Peggy Whitson

Peggy Annette Whitson (født 9. februar 1960) er en amerikansk biokemiker og NASA-astronaut. Hun har samlet opholdt sig 665 dage i rummet, og er derved den kvinde og amerikaner, der har opholdt sig længst tid i rummet. Sergej Krikaljov har verdensrekorden med 803 døgn i rummet.

Første rumflyvning (Ekspedition 5) 
Hendes første rumflyvning var som menigt medlem af ISS-ekspedition 5 sammen med to russere; Sergei Tresjtjev og lederen Valerij Korzun. De blev opsendt med rumfærgen Endeavour (STS-111) i juni 2002 og fløj ned til Jorden med samme rumfærge i december 2002 (STS-113). Denne tur gav Peggy Whitson 184 dage, 22 timer og 14 minutter i rummet.

Anden rumflyvning (Ekspedition 16) 
Hendes anden rumflyvning var som leder af ISS Ekspedition 16 på ISS og stambesætningerne udskiftes siden Columbias havari med Sojuzkapsler. Kaptajnen og 1. flyvemaskinisten fløj op til ISS sammen med en gæstekosmonaut eller en turist i et Sojuz-fartøj. 6 måneder senere forlod de rumstationen med det samme Sojuz-fartøj, blot med en ny passager. 2. flyvemaskinisten var der i kortere tid (1-2 måneder) og blev udskiftet med rumfærgen. Garrett Reisman var således en del af ISS ekspedition 16. Da Peggy Whitson forlod ISS, blev Garrett Reisman en del af ISS ekspedition 17, Whitson har i alt udført 5 rumvandringer på tilsammen 32 timer og 36 minutter, hvilket er rekorden for kvinder. Rekorden for mænd indehaves af Anatolij Solovjov med 82 timer og 22 minutter.

Peggy Whitson og russeren Jurij Malentsjenko fløj Sojuz TMA-11 op til ISS i oktober 2007 og landede med Sojuzfartøjet d. 19 april 2008 med den sydkoreanske gæstekosmonaut Yi So-yeon. Landingen blev voldsom med en G-påvirkning på 10, et redningshold måtte afhente besætningen, der landede næsten 420 km ude af kurs. Sojuz 33 var udsat for samme G-påvirkninger men rekorden er Sojuz 18a med 21,3 G i 1975. Der fik Vasilij Lazarev indre skader og blev grounded.

Lederen af det russiske rumagentur, Anatolij Perminov, påstod, at Sojuz TMA-11's brutale nedstigning skyldtes, at der var flere kvinder end mænd om bord.

Tredje rumflyvning (Ekspedition 50/51/52) 

Peggy Whitson ankom atter til Den Internationale Rumstation (ISS) den 19. november 2016, under Ekspedition 50/51, der blev opsendt den 17. november 2016, fra Bajkonur-kosmodromen i Kasakhstan. Hun var øverstbefalende på Ekspedition 51. Med opsendelsen med Ekspedition 50/51 blev Whitson i en alder af 56 år den ældste kvinde i rummet. Under missionen satte hun rekord som den amerikaner, der har opholdt sig flest dage i rummet. Den hidtidige rekord var 534 dage sat af Jeff Williams. I begyndelsen af april 2017 blev missionen forlænget med yderligere tre måneder, og hun vendte tilbage til Jorden med en Soyuz-kapsel, der landede i Kasakstahn den 2. september 2017.

Noter

Eksterne henvisninger 

 NASA Biografi af Peggy Whitson 
 Expedition 16  

Astronauter fra USA
Personer fra Iowa
Mod

Mod har flere betydninger:

 Mod (følelse) – en følelse
 Mod (subkultur) – engelsk subkultur
 Mod (film) - en sovjetisk film fra 1939

Se også 
 Modulo – en matematisk operation
 Moderator – en ordstyrer på et internetforum
 Modding, at modificere noget – fx software og/eller hardware modifikation
 Spilmodifikation – en modifikation af et computerspil
Nagoum Yamassoum

Nagoum Yamassoum (født 1956) var regeringschef i Tchad i perioden 13. december 1999-12. juni 2002.

Eksternt link 
 Africa Database

Politikere fra Tchad
Tjek fødselsår
Haroun Kabadi

Haroun Kabadi (født den 29. april 1949) er en politiker fra Tchad, der i perioden 12. juni 2002-24. juni 2003 var regeringschef i landet. 

I oktober 2021 blev Haroun Kabadi udnævnt til præsident for det nationale overgangsråd, det foreløbige parlament, der blev udpeget af den regerende junta siden Idriss Débys død i april 2021.

Eksternt link 
 Africa Database

Politikere fra Tchad
Almindelig fredløs

 
Almindelig fredløs (Lysimachia vulgaris) er en 50-140 cm høj urt, der vokser på næringsrig bund i skove og grøftekanter.

Beskrivelse 
Almindelig fredløs er en flerårig urt med en opret vækst. Stænglerne er stift oprette, behårede og runde i tværsnit. Bladene sidder kransstillet (eller allerøverst: modsat), og de er elliptiske med hel rand. Begge sider af bladet er lysegrønne, undersiden med dunet behåring og oversiden med et netværk af forsænkede bladribber.

Blomstringen sker i juni-juli, hvor blomsterne sidder i små stande fra de øverste bladhjørner og ved enden af skuddet. Blomsterne er 5-tallige, gule og regelmæssige med slanke kronblade. Frugten er en 5-rummet kapsel med mange frø.

Rodnettet består af en kraftig, vandret krybende jordstængel, der bærer både de overjordiske skud og de trævlede rødder.

Højde x bredde og årlig tilvækst: 1,00 x 0,20 m (100 x 20 cm/år), heri ikke medregnet de mange skud fra de underjordiske udløbere.

Voksested 

Planten er udbredt i Centralasien, Kaukasus og Europa, herunder i Danmark, hvor den findes i plantesamfundet Phragmition, som er knyttet til lysåbne voksesteder, der står under vand i hele året eller det meste af vækstperioden.

Den er i Danmark udbredt over hele landet på fugtig, næringsrig bund i skove, på grøftekanter og sø- og åbredder.

I det karstlandskab i det vestlige Irland, som man kalder "Turloughs", findes den på ugræssede, men næringsrig bund sammen med bl.a. alm. mjødurt, bidende pileurt, håret star, kærguldkarse, musevikke, rørgræs og toradet star.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Sumpplanter
Haveplanter
Gule blomster
Moussa Faki

Moussa Faki (21. juli 1960-) regeringschef i Tchad i perioden 24. juni 2003-3. februar 2005.

Eksterne henvisninger 

 Africa Database

Politikere fra Tchad